Document ID: /roh_data/filtered/Billingualer_Corpus_interleaved-de-rm.jsonl.gz/456

This is a text translated from German to Rumantsch Grischun.
Schwarzarbeit wirksamer bekämpfen

Die Bündner Regierung begrüsst es grundsätzlich, dass der Bund die Schwarzarbeit wirksamer bekämpfen will. Die Kantone wären für den Vollzug zuständig und sollen eine tripartite Kommission und Inspektoren einsetzen.

Die wichtigsten Probleme im Zusammenhang mit Schwarzarbeit sind die folgenden: Der öffentlichen Hand und den Sozialversicherungen gehen Einnahmen verloren, der Wettbewerb wird verzerrt und der Arbeitnehmerschutz gerät in Gefahr. Angesichts des volkswirtschaftlichen Schadens, den die Schwarzarbeit verursacht, begrüsst die Regierung die Absicht des Bundesrats, bessere Instrumentarien zur Bekämpfung der Schwarzarbeit zur Verfügung zu stellen. Der Bund sieht im Wesentlichen folgende Massnahmen vor, die im Rahmen eines neuen Bundesgesetzes über die unerlaubte Arbeit (GUNAR) geregelt werden sollen:

- einfachere Abrechnungen für Dienstleistungen im Haushalt,

- mehr Kompetenzen der paritätischen (Sozialpartner) und tripartiten (Sozialpartner und Behörden) Kommissionen,

- Vernetzung der Adminstrativdaten,

- Massnahmen gegen Scheinselbstständigkeit, und

- schärfere Sanktionen.

Dabei schlägt der Bund vor, eine kantonale tripartite Kommission als Koordinationsstelle im Rahmen der Bekämpfung von Schwarzarbeit zu schaffen. Dieser Vorschlag läuft parallel zur Schaffung einer ähnlichen tripartiten Kommission, die nach der Einführung des freien Personenverkehrs den Arbeitsmarkt beobachten und die flankierenden Massnahmen vollziehen muss. Angesichts der Bemühungen um eine bessere Koordination des Vollzugs und nicht zuletzt mit Blick auf die Kosten muss eine solche Zweiteilung der Zuständigkeiten nach Ansicht der Regierung unbedingt vermieden werden. Sie beantragt daher, die beiden Kommissionen zusammenzulegen, liegen deren Aktivitäten doch sehr nahe bei einander. Im weiteren schlägt die Regierung vor, die Bezeichnung der zuständigen Sanktionsbehörden mit Blick auf die kantonalen Submissionsverordnungen den Kantonen zu überlassen. Diesbezüglich hat sich die Bündner Praxis im Bereich der öffentlichen Aufträge gut bewährt, wonach die Regierung fehlbare Unternehmungen bei Verstössen gegen gesamtarbeitsvertragliche Bestimmungen von der Vergabe öffentlicher Aufträge ausschliessen kann. Hinsichtlich der Finanzierung ist derzeit noch zu wenig klar, wie die Kosten unter dem Bund und den Kantonen aufgeteilt werden sollen. Mit dem neuen GUNAR beabsichtigt der Bund einmal mehr, den Kantonen zusätzliche Vollzugsaufgaben zu übertragen, welche sie zu einem guten Teil selbst zu finanzieren haben. In diesem Zusammenhang verlangt die Regierung, dass genau geprüft wird, ob die Neuerungen mit den Zielen und Vorgaben des neuen Finanzausgleichs überinstimmen.

Gremium: Regierung

Quelle: dt Standeskanzlei Graubünden

Data: 11.01.2001

Cumbatter a moda pli efficazia la lavur clandestina

La regenza grischuna beneventa da princip che la confederaziun vul cumbatter a moda pli efficazia la lavur clandestina. Ils chantuns èn cumpetents per l'execuziun e duain numnar ina cumissiun tripartita ed inspecturs.

Ils problems ils pli impurtants en connex cun la lavur clandestina èn ils suandants: il maun public e las assicuranzas socialas perdan entradas, la concurrenza vegn sfalsifitgada e la protecziun dals lavurants vegn messa en privel. En vista al donn che la lavur clandestina fa a l'economia publica, beneventa la regenza l'intenziun dal cussegl federal da metter a disposiziun megliers instruments per cumbatter la lavur clandestina. La confederaziun prevesa essenzialmain las suandantas mesiras che duain vegnir regladas en il rom d'ina nova lescha federala davart la lavur nunlubida (LLN):

- rendaquints pli simpels per prestaziuns da servetsch en economias da chasa,

- dapli cumpetenzas per las cumissiuns pariteticas (partenaris socials) e tripartitas (partenaris socials ed autoritads),

- colliaziun da las datas administrativas

- mesiras cunter independenza apparenta, e

- sancziuns pli diras.

En quest connex propona la confederaziun da crear ina cumissiun chantunala tripartita sco post da controlla, e quai en il rom dal cumbat cunter la lavur clandestina. Questa proposta succeda parallelamain a la creaziun d'ina sumeglianta cumissiun tripartita che sto observar il martgà da lavur suenter l'introducziun da la libra circulaziun da persunas e che sto exequir las mesiras accumpagnantas. En vista a las stentas per ina meglra coordinaziun da l'execuziun e betg il davos en vista als custs èsi senz'auter d'evitar ina tala bipartiziun da las cumpetenzas tenor l'avis da la regenza. Ella propona perquai da fusiunar las duas cumissiuns, perquai che lur activitads èn fitg parentas. Plinavant propona la regenza da surlaschar als chantuns l'indicaziun da las autoritads da sancziun cumpetentas, e quai pervia da las ordinaziuns chantunalas da submissiun. En quest connex è sa cumprovada fitg bain la pratica grischuna sin il sectur da las incumbensas publicas, tenor la quala la regenza po excluder intrapresas falliblas da la surdatta d'incaricas publicas, sch'ellas fan cuntravenziuns cunter las disposiziuns dal contract collectiv da lavur. En vista a la finanziaziun èsi actualmain anc pauc cler, co ch'ils custs duain vegnir repartids tranter la confederaziun ed ils chantuns. Cun la nova LLN ha la confederaziun ina giada dapli l'intenziun da surdar incumbensas supplementaras als chantuns. Quellas incumbensas ston ils chantuns finanziar per gronda part sezs. En quest connex pretenda la regenza ch'i vegnia examinà exactamain, sche las novaziuns correspundan a las finamiras e prescripziuns da la nova gulivaziun da finanzas.

Gremi: regenza

Funtauna: rg chanzlia chantunala dal Grischun

Data: 11.01.2001